- EFESIOS
- <
- 2
- >

2
Xojcolotej c'a pe chupan ri kamac roma ri rutzil ri Dios
1 Ri Dios xuya' ic'aslen.*Jn. 5:24. Y tok rubanon can, xa ix caminaki' vi chupan ri imac y chupan ri itzel tak ibanobal. 2 Itzel ri ic'aslen ri xic'uaj. Junan rubaniquil ri ic'aslen quiq'uin ri ch'aka' chic vinek, roma xitzekelbej ri banobel richin re ruvach'ulef.†Col. 3:6; 1 Jn. 5:19. Xitzekelbej ri itzel-vinek ri cajaf ri itzel tak espíritu ri ec'o pa cak'ik'. Jac'a espíritu ri' ri nisamej pa tak cánima ri vinek ri can man niquinimaj ta rutzij ri Dios. 3 Tok rubanon can, konojel roj que chuka' ri' xkaben. Xojuc'uex roma ri itzel tak karayibel. Ri etzelal ri xekach'obola' y xekarayila',‡Tit. 3:3. jari' ri xekaben. Can xkoyoj-vi ri royoval ri Dios pa kavi', roma roj can pá kalaxic pe man jun utz ta chike;§Sal. 51:5; Ga. 5:16. can achi'el ri ch'aka' chic vinek. 4 Jac'a ri Dios yalan nim ri ajovabel ri c'o riq'uin, janíla xojrajo' y xujoyovaj kavech. 5 Xojrajo' tok c'a oj caminaki' na chupan ri kamac, y roma ruyo'on ruc'aslen ri Cristo, que chuka' ri' xuben kiq'uin roj, xuya' kac'aslen. Xojcolotej c'a pe chupan ri kamac roma ri rutzil ri Dios.*Ro. 5:6, 8, 10. 6 Y roma ri Dios xuc'asoj ri Cristo chiquicojol ri caminaki', que chuka' ri' xuben kiq'uin roj, xojruc'asoj. Y xuben chike chi xojtz'uye' chila' chicaj†Ef. 1:3. riq'uin ri Cristo Jesús. 7 Queri' xuben roma nrajo' nuc'ut chi janíla nim ri rutzil. Yalan utz nuben kiq'uin roj ri kaniman ri Cristo Jesús. Nrajo' nuc'ut ri utzil ri' chupan ri tiempo petenek chikavech apo. 8 Ri rutzil ri Dios xojrucol roma ri xkanimaj.‡Jn. 6:44; Ro. 4:16. Roma roj man yojtiquir ta nikacol-ki' kayon, xa can ja ri Dios ri niyo'on ri colotajic chike, y re' xa nusipaj. 9 Man xojsamej ta c'a richin xkil colotajic. Richin queri' man jun ri xtitiquir xtunimirisaj ta ri' y xtubij ta chi yin xitiquir xincol-vi'. Can man jun c'a ri xtitiquir xtibin queri'.§Ro. 3:20. 10 Roma xaxe ri Dios ri niyo'on jun c'ac'a' kac'aslen roma xkanimaj ri Cristo Jesús.*Ef. 1:4. Y jari' nuya' richin chi nikac'uaj jun c'aslen utz; jari' ri ruch'obon-pe pa kavi' chi nikaben.
Roj ri kaniman, junan chic kavech riq'uin ri Dios, chi israelitas o man israelitas ta
11 Y romari' rix ri man ix israelitas ta, man c'a timestaj chi tok rubanon can, ja ri itzel tak irayibel ri xuc'uan ivichin, roma xbix chive coma ri nuvinak israelitas, chi xa man ix achi'el ta rije' ri can banon ri circuncisión chique.†Ro. 2:28. Circuncisión ri xa ja ri quich'acul nuc'uan y vinek ri nibanon chique. 12 Man timestaj chi chupan ri tiempo ri' man jani c'o ta ri Cristo iviq'uin. C'a nej‡Ga. 4:8; Col. 1:21. na ixc'o-vi richin chi yixoc ta rutinamit ri Dios. Man jani ivichin ta rix ri utzil ri rusujun ri Dios chupan ri trato ri xuben.§Ro. 9:4, 8. Man jun utzil ivoyoben ri ixc'o chuvech re ruvach'ulef, ni manek chuka' Dios iviq'uin. 13 Tok rubanon can, nej c'a ixc'o-vi chire ri Dios. Jac'a re vacami iniman chic ri Cristo Jesús,*Ga. 3:28. y romari' xixjel yan apo riq'uin ri Dios. Xixtiquir xixjel-apo riq'uin, roma ri Cristo koma konojel tok xquen (xcom) y xbiyin ruquiq'uel. 14 Y roj ri kaniman ri Cristo, junan chic kavech riq'uin ri Dios.†Mi. 5:5. Rija' xuben chike chi jun xkaben iviq'uin rix ri man ix israelitas ta, roma xrelesaj ri c'o chikacojol. 15 Queri' xuben tok xquen (xcom) chuva ri cruz.‡Col. 1:22. Can roma c'a ri rucamic xuben chire ri ka-ley roj israelitas chi manek chic rejkalen. Queri' xuben chire ronojel ri nubij ri ka-ley. Y queri' xuben richin chi man jun chic kacojol roj israelitas iviq'uin rix ri man ix israelitas ta; xa junan chic kavech. Xojjalatej yan c'a; can c'ac'a'§2 Co. 5:17. chic kac'aslen roma jun chic kabanon riq'uin ri Cristo. 16 Ri Cristo xuben chike chi junan kavech xkaben roj israelitas iviq'uin rix ri man ix israelitas ta. Roma ri rucamic chuva ri cruz xuben c'a chike konojel chi junan kavech xkaben riq'uin ri Dios. Can roma c'a ri rucamic ri Cristo tok man jun chic kacojol.*Ro. 6:6.
17 Tok ri Cristo xpe, xubij chique ri vinek ri achique rubaniquil richin junan quivech niquiben riq'uin ri Dios. Xubij chive rix ri c'a nej ixc'o-vi chire ri Dios,†Is. 57:19; Zac. 9:10. y xubij chuka' chique ri can nakaj ec'o-vi chire ri Dios. 18 Ri Cristo xquen (xcom) chuva ri cruz koma roj, romari' chikonojel yojtiquir yojjel-apo riq'uin ri Tata'ixel,‡Jn. 14:6, 13; Ef. 3:12. chi israelitas y man israelitas ta.§1 Co. 12:13. Jac'a ri Lok'olej Espíritu ri nito'on kichin richin chi junan kavech yojjel-apo riq'uin. 19 Romari' rix man ix achi'el ta ri nej yepe-vi o achi'el ta caxlan tak vinek.*Ef. 2:12. Xa can ix junan chic quiq'uin ri lok'olej tak kach'alal ri e rutinamit ri Dios y e ralc'ual chuka' chic rija'.†He. 12:22, 23. 20 Can ix junan c'a riq'uin jun jay; y re jay re' c'o ruxe' chupan ri ruch'abel ri Dios ri nitzijox coma ri apóstoles y ri ch'aka' chic ri yek'alajirisan ri nubij ri Dios chique.‡1 Co. 12:28. Y jac'a ri Jesucristo ri chapayon re jay re', can achi'el nuben ri abej§Sal. 118:22; Mt. 16:18. ri nucusex chire jun jay richin man nitzak. 21 Ri Jesucristo nuben c'a chike chi junan kavech konojel, richin chi yojucusex chire ri jay ri'. Y nuben c'a chire ri jay ri' chi noc jun lok'olej rachoch ri Ajaf.*1 Co. 3:16. 22 Ri Jesucristo can que c'a chuka' ri' nuben iviq'uin rix, roma iniman. Yixrucusaj†1 P. 2:5. c'a chuka' chire ri rachoch ri Dios, roma c'o chic ri Lok'olej Espíritu pa tak ivánima.

- EFESIOS
- <
- 2
- >

*2:1 Jn. 5:24.

†2:2 Col. 3:6; 1 Jn. 5:19.

‡2:3 Tit. 3:3.

§2:3 Sal. 51:5; Ga. 5:16.

*2:5 Ro. 5:6, 8, 10.

†2:6 Ef. 1:3.

‡2:8 Jn. 6:44; Ro. 4:16.

§2:9 Ro. 3:20.

*2:10 Ef. 1:4.

†2:11 Ro. 2:28.

‡2:12 Ga. 4:8; Col. 1:21.

§2:12 Ro. 9:4, 8.

*2:13 Ga. 3:28.

†2:14 Mi. 5:5.

‡2:15 Col. 1:22.

§2:15 2 Co. 5:17.

*2:16 Ro. 6:6.

†2:17 Is. 57:19; Zac. 9:10.

‡2:18 Jn. 14:6, 13; Ef. 3:12.

§2:18 1 Co. 12:13.

*2:19 Ef. 2:12.

†2:19 He. 12:22, 23.

‡2:20 1 Co. 12:28.

§2:20 Sal. 118:22; Mt. 16:18.

*2:21 1 Co. 3:16.

†2:22 1 P. 2:5.

© 2012 WBT