- SANTIAGO
- <
- 3
- >

3
Tichajij-ivi' riq'uin ri ich'abel
1 Vach'alal, man yalan tirayij yixoc tijonela'*Mt. 23:8. quichin ri ch'aka' chic kach'alal. Roma roj ri yojtijon, vi xa man yojtiquir ta nikaben ri ec'o chupan ri tijonic ri yekaya', más c'ayef nuben chike tok ri Dios xtuk'et tzij. 2 Konojel q'uiy bey man ja ta ri yekaben.†1 R. 8:46; Pr. 20:9; Ec. 7:20. Y vi ta c'o jun ri man jun bey nimacun‡Mt. 12:37; 1 P. 3:10; 1 Jn. 1:8. riq'uin ri ruch'abel, ri jun ri' can tz'aket ri ruc'aslen. Roma vi nitiquir nuben chi man nimacun ta riq'uin ri ruch'abel, can nitiquir chuka' nuben queri' riq'uin ronojel ri ruch'acul. 3 Roma riq'uin ri queri', nibanatej achi'el nibanatej riq'uin ri ch'ich' ri nikaya' pa quichi' ri quiej richin yekak'et. Roma xaxe riq'uin ri ch'ich' ri', ri quiej yojquinimaj y yojquic'uaj achique lugar nikajo' yojbe-vi. 4 Achi'el ri barcos chuka' ri yebiyin pa ruvi' ri ya'. Yalan e nima'k y e uc'uan roma cak'ik' ri janíla ruchuk'a'. Pero xaxe riq'uin ri qui-timáon, ri e uc'uey quichin ri barcos yetiquir yequic'uaj achique lugar nicajo' yebe-vi rije'. 5 Achi'el chuka' jun ti k'ak', stape' yalan co'ol oc nitiquir nuq'uis jun nimalej li'aj che'. Y que chuka' ri' ri avak'.§Sal. 12:3, 4; 73:8, 9. Man nim ta, pero riq'uin ri ch'abel ri nubij q'uiy nitiquir nuben. 6 Ri kak' roj achi'el jun k'ak', y jari' chuka' nibin ronojel ruvech etzelal. Ri kak' yo'on c'a pe chike, xa jac'a ri nutz'ilobisaj*Mt. 15:11; Mr. 7:15, 20, 23. ronojel ri kach'acul. C'ayef nuben chire ri kac'aslen. Y ronojel ri' xa roma ri itzel-vinek ri richin ri k'ak' ri nucusan richin. 7 Y roj c'o kuchuk'a' pa quivi' ri aj-xic' tak chicop, ri cumetz, ri quer y ri ch'aka' chic chicop. Y ec'o vinek can yequichop ronojel quivech chicop. 8 Pero ri kak' man yojtiquir ta chirij. Xa can itzel vi, achi'el jun cumetz ri ruc'uan veneno richin camic ri pa ruchi'. 9 C'o bey nikaya' ruk'ij ri Katata' Dios riq'uin ri kak'. Y c'o bey nikacusaj richin nikabij itzel ch'abel chire ri vinek. Y vi queri', c'ayef, roma rije' chuka' e ruvachibel ri Dios.†Gn. 1:26; 5:1; 9:6; 1 Co. 11:7. 10 Riq'uin ri kak' nikabij ri utz, y riq'uin chuka' ri kak' ri' nikabij ri itzel. Vach'alal, man ruc'amon ta chi queri' nikaben. 11 Roma rix ivetaman chi chupan jun alaxibel-ya' man xtel ta pe utzilej ya' y chuka' c'ayilej ya'. 12 Ni man xtel ta chuka' pe tzayilej ya' y utzilej ya'. Y que chuka' ri' ri víquix (higo), man xtuya' ta aceituna. Ni ri uva man xtuya' ta víquix.
Ri etamabel ri nipe riq'uin ri Dios
13 Vach'alal, ¿ec'o cami ri ec'o chi'icojol ri can c'o quina'oj y c'o etamabel‡Ga. 6:4. quiq'uin? Vi queri', yalan utz. Pero can ruc'amon c'a chi niquic'ut chupan ri quic'aslen y riq'uin ri utzilej tak quibanobal. Man c'a tiquinimirisaj-qui', xa can tiquich'utinirisaj-qui' riq'uin etamabel. 14 Pero vi rix xa itzel nina' chire jun chic roma rija' utz c'o,§Ro. 13:13. y chuka' nivajo' chi can xe ta rix ri c'o utz niq'uen can chire ronojel cosa; vi xa queri' niben, man c'a tibij chi c'o q'uiy etamabel iviq'uin. Roma riq'uin jun ibanobal queri', can nik'alajin-vi chi xa man jun etamabel iviq'uin. 15 Y vi rix nibij chi c'o etamabel iviq'uin, tivetamaj c'a chi jun etamabel queri', man petenek ta chila' chicaj riq'uin ri Dios. Xa can richin re ruvach'ulef.*Jud. 19. Xa quichin vinek. Xa richin ri itzel-vinek. 16 Roma vi rix xa itzel nina' chire jun chic roma rija' utz c'o, y chuka' nivajo' chi can xe ta rix ri c'o utz niq'uen can chire ronojel cosa, nik'alajin chi man xe ta ri' ri niben. Xa can ix tz'ucuy-oyoval,†1 Co. 3:3. y ix banoy c'a ronojel ruvech etzelal. 17 Pero vi ja ri etamabel ri petenek‡1 Co. 2:6. chila' chicaj riq'uin ri Dios ri c'o iviq'uin, nuben c'a chive chi nic'uaj jun c'aslen ch'ajch'oj, chi man niben ta oyoval, utz niben quiq'uin conojel, nivac'axaj jebel ri achique nicajo' ri vinek chive, y chi can nijoyovaj quivech conojel. Can niben c'a ronojel ri utz, man ca'i' ta ic'u'x, ni man ca'i' ta ipalej§1 P. 1:22. chuka'. 18 Y vi queri' niben, c'o utz nuq'uen-pe, roma e q'uiy ri xtiquichop niquic'uaj jun c'aslen choj. Can xquixquitz'et c'a chi rix can nirayij chi manek oyoval*Mt. 5:9. y can nitej ik'ij chi niben chi man jun oyoval nibanatej.

- SANTIAGO
- <
- 3
- >

*3:1 Mt. 23:8.

†3:2 1 R. 8:46; Pr. 20:9; Ec. 7:20.

‡3:2 Mt. 12:37; 1 P. 3:10; 1 Jn. 1:8.

§3:5 Sal. 12:3, 4; 73:8, 9.

*3:6 Mt. 15:11; Mr. 7:15, 20, 23.

†3:9 Gn. 1:26; 5:1; 9:6; 1 Co. 11:7.

‡3:13 Ga. 6:4.

§3:14 Ro. 13:13.

*3:15 Jud. 19.

†3:16 1 Co. 3:3.

‡3:17 1 Co. 2:6.

§3:17 1 P. 1:22.

*3:18 Mt. 5:9.

© 2012 WBT