- APOCALIPSIS
- <
- 14
- >

14
Ri yebixan ri c'ac'a' bix
1 Y jari' tok xintz'et chic c'a chi ri Jesucristo ri achi'el Alaj Carne'l,*Jn. 1:29. pa'el ri pa ruvi' ri juyu' rubini'an Sión, y ec'o c'a ciento cuarenta y cuatro mil vinek riq'uin. Y conojel c'a re', c'o ri rubi'†Ap. 7:3, 4. ri Jesucristo y c'o chuka' ri rubi' ri Rutata' ri Jesucristo nic'aj-quivech. 2 Y jari' tok xinvac'axaj chi c'o jun bix ri niban-pe chicaj, y ri rubanic, can achi'el c'a tok janíla yevajin q'uiy raken-ya',‡Ap. 1:15. o achi'el tok nivulul jun nimalej cokolajay, o can achi'el tok navac'axaj chi yek'ojomex janíla q'uiy k'ojon ri nibix arpa§Ap. 5:8. chique. 3 Chuvech c'a apo ri acuchi tz'uyul-vi ri Dios y ri acuchi ec'o-vi ri rijita'k achi'a' y ri e caji' ri janíla q'uiy runak' tak quivech, chiri' yebixan-vi. Y jun c'ac'a' bix*Ap. 5:9. c'a ri niquibixaj. Y can man jun c'a chuka' ri nitiquir ta netaman ri bix ri', xa can xe c'a ri ciento cuarenta y cuatro mil ri e colotajinek chic el chuvech ri ruvach'ulef. 4 Y jere' ri man xeka' ta pa tak mac, ni riq'uin ixok, ni pa ch'aka' chic mac. Can e ch'ajch'oj vi,†Sal. 45:14; 2 Co. 11:2. y can jantape' cojkan ri Jesucristo ri achi'el Alaj Carne'l. Jere' ri nabey‡Stg. 1:18. ri xecol-pe chiquicojol ri vinek, richin chi ye'oc achi'el nabey sipanic chire ri Dios y ri Jesucristo ri can achi'el Alaj Carne'l. 5 Y can man jun tz'ucun tzij§Sal. 32:2; Sof. 3:13. xilitej ri elenek ta pe pa quichi', xa can e ch'ajch'oj*Ef. 5:27; Jud. 24. vi chuvech ri Dios ri tz'uyul ri pa lok'olej ruch'acat.
Ri niquik'alajirisaj e oxi' ángeles
6 Y yin Juan xintz'et jun chic c'a ángel ri benek pa runic'ajal ri caj, y ja rija' ri uc'uayon ri utzilej ch'abel richin colotajic ri man q'uisel ta.†Tit. 1:2. Y richin c'a chi nuya' rutzijol‡Mt. 28:19; Ef. 3:9. chique ri vinek ri ec'o chuvech ri ruvach'ulef; chique ri vinek ri ec'o ronojel ruvach'ulef, ri man junan ta yetzu'un, ri man junan ta quich'abel, y ri man junan ta quitinamit. 7 Y riq'uin c'a ronojel ruchuk'a' nubij: Tixibij-ivi' y tinimaj rutzij ri Dios, y tiya' chuka' ruk'ij, roma ri k'ij richin chi nuk'et tzij xa xoka' yan. Tiya' c'a ruk'ij§Ex. 20:11; Neh. 9:6. ri Dios ri banayon*Sal. 33:6; 95:5; 124:8; Hch. 14:15. ri caj y ri ruvach'ulef, ri nima'k tak ya' y ri alaxibel tak ya'.
8 Y jac'ari' tok xoc'ulun jun ruca'n ángel, y xubij: Xtzak yan ri nimalej tinamit Babilonia.†Is. 21:9; Jer. 51:8; Ap. 16:19; 17:5; 18:2. Xtzak yan. Jac'a nimalej tinamit re' ri xbanon chique conojel ruvach'ulef richin chi xquiyec royoval ri Dios pa quivi', roma xuben chique chi xeruk'abarisaj pa ruk'a' ri mac quiq'uin achi'a' y ri ixoki'.
9 Y can jari' petenek c'a jun rox ángel, y can riq'uin c'a chuka' ruchuk'a' xubij: Vi can ec'o c'a yeyo'on ruk'ij ri nabey chicop y niquiya' chuka' ruk'ij ri ruvachibel, y can nika' chiquivech chi niquic'ul quetal nic'aj-quivech o pa quik'a',‡Ap. 13:15, 16. 10 ri xquebanon c'a queri', can xtika-vi ruc'ayeval pa quivi'. Roma ri Dios can man xtujoyovaj ta juba' quivech, xa can xtuya-pe ronojel royoval pa quivi'. Ri Dios can xtuben c'a chique chi tiquikumu'§Sal. 75:8; Is. 51:17; Jer. 25:15. ri royoval rija'. Y can chiquivech apo ri lok'olej tak ru-ángeles ri Dios y chuka' chuvech ri Jesucristo ri achi'el Alaj Carne'l, xtiquitej pokonal chupan ri k'ak' y azufre. 11 Y ri k'ak' ri nuben chique chi niquic'ovisaj tijoj-pokonal, man jun bey xtichup, roma ri sib*Is. 34:10. can richin jantape' pa'el ri chicaj. Y can man jun bey c'a xtitevur ta juba' ri chiri', ni chak'a' ni pak'ij. Y chupan ri lugar ri' xque'apon-vi ri yeyo'on ruk'ij ri nabey chicop y ri ruvachibel, y can quic'uan rubi' ri chicop ri' nic'aj-quivech o pa quik'a' richin quetal. 12 Roma c'a ri', ri e oquinek lok'olej tak ralc'ual ri Dios y nicac'axaj y niquiben ri yerubij rija' y can jantape' quicukuban quic'u'x riq'uin ri Jesús, xaxe c'a nic'atzin chi cukul quic'u'x†Ap. 12:17; 13:10. ticoyobej-apo.
13 Y yin Juan xinvac'axaj c'a chi c'o jun ri nich'on-pe chuve c'a chila' chicaj, y nubij: Tatz'ibaj c'a re xtinbij chave: Vacami can jebel c'a ruva-quik'ij conojel ri xa jun chic quibanon riq'uin ri Ajaf xquequen-el‡Ec. 4:1, 2; 1 Co. 15:18; 1 Ts. 4:16; Ap. 20:6. (xquecom-el), xcha'. Y xinvac'axaj c'a chuka' chi ri Lok'olej Espíritu xubij: Ja'. Roma can xque'uxlan§Is. 57:1, 2; 2 Ts. 1:7; He. 4:9. chire ri quisamaj, y xtiquic'ul c'a ri rajel-ruq'uexel ri utzilej quibanobal.
Ri ruc'ayeval ri xtipe pa ruvi' ri ruvach'ulef
14 Y tok xitzu'un yan chic, xintz'et c'a jun sutz' sek. Y pa ruvi' c'a re sutz' re' tz'uyul c'a jun ri can achi'el ri Jun ri alaxinek chikacojol.*Ez. 1:26; Dn. 7:13; Ap. 1:13. Rija' rucusan c'a jun corona ri banon riq'uin k'anapuek, y ri pa ruk'a' ruc'uan jun kupibel-trigo ri janíla rey. 15 Y can jac'a chuka' ri' xbe'el-pe jun ángel ri chiri' pa rachoch ri Dios, y can riq'uin c'a ruchuk'a' nich'on-apo chire ri tz'uyul pa ruvi' ri sutz'. Y nubij c'a apo chire: Tacusaj c'a la akupibal y tak'ata' la tico'n,†Jer. 51:33; Jl. 3:13; Mt. 13:39. roma xa xoka' yan ri hora y can k'en chic ri tico'n richin ri ruvach'ulef.
16 Y ri tz'uyul pa ruvi' ri sutz' can que vi ri' xuben, xuc'ovisaj ri rukupibal chuvech ri ruvach'ulef, y xk'aton c'a el.
17 Y c'ari' xbec'ulun chic c'a pe jun ángel ri pa rachoch ri Dios ri c'o chila' chicaj, ruc'amon chuka' pe jun kupibel-trigo ri janíla rey. 18 Y riq'uin ri altar xbe'el c'a chuka' pe jun ángel ri can yo'on uchuk'a'‡Ap. 16:8. pa ruk'a' pa ruvi' ri k'ak'. Y riq'uin c'a uchuk'a' xch'on-apo chire ri ángel ri uc'uayon kupibel, y xubij: Tacusaj c'a la akupibal§Jl. 3:13. janíla rey, richin ye'akupij-pe ri tzekaj uva. Roma ri uva ri ec'o chuvech ri ruvach'ulef xechak'aj yan.
19 Y ri ángel ri uc'uayon ri kupibel janíla rey, can que vi ri' xuben. Xuc'ovisaj ri rukupibal chuvech ri ruvach'ulef, y xerukupij-el ri tzekaj uva. C'ari' xeruya' pa jun nimalej achi'el pila richin chi riq'uin aken niyitz' can ri quiya'al. Y re yitz'oj re' nuk'alajirisaj c'a chikavech ri rubanic ri nimalej ruc'ayeval ri xtuya' ri Dios.*Ap. 19:15. 20 Ri uva ri xerukupij ri ángel, can c'a ri chuchi' el†Is. 63:3; Lm. 1:15; He. 13:12. ri tinamit xbeyitz'-vi. Y ri pila ri xyitz'-vi ri uva, tok xbe'el-pe ri ruya'al chupan, xa quic' yan chic. Y can janíla q'uiy, roma ri raken xapon c'a pan oxi' ciento kilómetros. Y ri rupimil napon c'a acuchi nibe-vi ri ch'ich' pa quichi' ri quiej.

- APOCALIPSIS
- <
- 14
- >

*14:1 Jn. 1:29.

†14:1 Ap. 7:3, 4.

‡14:2 Ap. 1:15.

§14:2 Ap. 5:8.

*14:3 Ap. 5:9.

†14:4 Sal. 45:14; 2 Co. 11:2.

‡14:4 Stg. 1:18.

§14:5 Sal. 32:2; Sof. 3:13.

*14:5 Ef. 5:27; Jud. 24.

†14:6 Tit. 1:2.

‡14:6 Mt. 28:19; Ef. 3:9.

§14:7 Ex. 20:11; Neh. 9:6.

*14:7 Sal. 33:6; 95:5; 124:8; Hch. 14:15.

†14:8 Is. 21:9; Jer. 51:8; Ap. 16:19; 17:5; 18:2.

‡14:9 Ap. 13:15, 16.

§14:10 Sal. 75:8; Is. 51:17; Jer. 25:15.

*14:11 Is. 34:10.

†14:12 Ap. 12:17; 13:10.

‡14:13 Ec. 4:1, 2; 1 Co. 15:18; 1 Ts. 4:16; Ap. 20:6.

§14:13 Is. 57:1, 2; 2 Ts. 1:7; He. 4:9.

*14:14 Ez. 1:26; Dn. 7:13; Ap. 1:13.

†14:15 Jer. 51:33; Jl. 3:13; Mt. 13:39.

‡14:18 Ap. 16:8.

§14:18 Jl. 3:13.

*14:19 Ap. 19:15.

†14:20 Is. 63:3; Lm. 1:15; He. 13:12.

© 2012 WBT