- SAN JUAN
- <
- 14
- >

14
Ri Jesús nubij chi ri xtiniman richin xtapon riq'uin ri Dios
1 Man c'a tisach ic'u'x, xcha' ri Jesús chique ri rutijoxela'. Yin can vetaman c'a chi cukul ic'u'x riq'uin ri Dios. Can que c'a chuka' ri' tibana' viq'uin yin. Can ticukuba' c'a chuka' ic'u'x viq'uin. 2 Ri chila' chicaj ri acuchi c'o-vi ri Nata', c'o c'a lugar ri xquec'oje-vi*2 Co. 5:1; Ap. 3:12. ri ye'apon riq'uin. Vi man ta kitzij chi queri', yin jun vi ta chic rubixiquil xinben-apo chive. Yin vacami yibe chubanic rutzil ri i-lugar chila' chicaj riq'uin ri Nata'. 3 Chubanic c'a ri' tok yibe, y can yipe c'a chuka' chic jun bey,†Hch. 1:11. y yixinc'uaj viq'uin; richin c'a chi ri yic'oje-vi yin, chiri' chuka' quixc'oje-vi rix.‡1 Ts. 4:17. 4 Can ivetaman-vi c'a ri bey ri nuc'uan ivichin c'a acuchi ri yibe-vi yin, xcha' ri Jesús chique ri rutijoxela'.
5 Jac'a ri tijoxel ri rubini'an Tomás xubij chire ri Jesús: Ajaf, roj man ketaman ta acuchi yabe-vi.§Jn. 13:36. ¿Achi'el c'a tok xtiketamaj achique bey nikac'uaj-el?
6 Y ri Jesús xubij: Ja yin ri bey,*He. 9:8. yin ri kitzij,†Jn. 1:17; 8:32. y ja yin chuka' ri c'aslen.‡Jn. 1:4; 6:35. Xaxe c'a ri xtiniman vichin, xtapon riq'uin ri Nata'.§Ro. 5:2. 7 Vi can ivetaman c'a nuvech yin, can ivetaman c'a chuka' ruvech ri Nata'.*Jn. 8:19. Re vacami can itz'eton chic, y chuka' ivetaman chic ruvech, xcha' chique.
8 Y can jac'a chuka' ri' tok jun chic chique ri tijoxela', ri rubini'an Felipe xubij c'a chire ri Jesús: Ajaf, tac'utu' c'a ri Tata'ixel chikavech, y xticuker kac'u'x riq'uin ri', xcha'.
9 Jac'a ri Jesús xubij chire: Felipe, ¿man cami avetaman ta nuvech? Yin, can c'o yan c'a juna' quic'oje-pe iviq'uin. Ri tz'eteyon c'a vichin yin, rutz'eton c'a chuka' ri Nata'.†Col. 1:15, 16; He. 1:3. ¿Achique c'a roma tok rat nabij chi ninc'ut ri Nata' chivech? 10 ¿Man c'a nanimaj ta rat chi ri Nata' c'o viq'uin yin, y yin inc'o riq'uin rija'?‡Jn. 10:38; 17:21. Ri ch'abel c'a ri xink'alajirisaj chivech, can riq'uin c'a ri Nata' petenek-vi, roma can viq'uin yin c'o-vi. Can jac'a rija' ri nibanon re samaj re'. 11 Can quininimaj c'a chi yin inc'o riq'uin ri Nata' y rija' c'o viq'uin yin. Y vi man yininimaj ta roma re ninbij chive, titzu' c'a ri nusamaj y quininimaj.§Jn. 5:36. 12 Can kitzij vi c'a ri ninbij chive: Ri can xtucukuba' c'a ruc'u'x viq'uin, can xquerubanala' c'a chuka' ri samaj xenben yin; can más c'a nima'k tak samaj xquerubanala'. Roma jari' tok yin inc'o chic c'a riq'uin ri Nata' chila' chicaj, 13 y ronojel c'a ri xtic'utuj pa nubi' yin, can xtinya-vi.*1 Jn. 3:22. Richin queri' nik'alajin ri ruk'ij-ruc'ojlen ri Nata', voma yin. 14 Vi c'o c'a ri xtic'utuj pa nubi' yin, can xtinya-vi-pe chive.
Tok ri Jesús xubij chi ri Dios xtutek-pe ri Lok'olej Espíritu
15 Vi can yinivajo', can que'itakej c'a ri pixa' ri yenbij chive.†1 Jn. 5:3. 16 Y yin xtinc'utuj c'a chire ri Nata', y rija' can xtutek c'a pe jun chic‡Ro. 8:15. ri nito'on ivichin; Jun ri can xtic'oje-vi iviq'uin richin jantape'. 17 Y ri' can jac'a ri Lok'olej Espíritu, ri nitijon ivichin chire ri kitzij.§1 Jn. 2:27. Y rija' man tiquirel ta richin nic'ul-apo coma ri vinek ri c'a quicukuban na quic'u'x riq'uin re ruvach'ulef. Roma ri Lok'olej Espíritu xa man tz'etel ta ni man quetaman ta chuka' ruvech. Jac'a rix ri can iniman chic, man que ta ri'. Rix can ivetaman chic ruvech, roma can c'o chic chi'icojol. Y rija' can xtoc c'a ri pa tak ivánima. 18 Yin man xquixinmalij ta can stape' xquibe, man xquixc'oje' ta can achi'el jun meba', roma xa can yipe chic iviq'uin.*Mt. 28:20. 19 Jac'a ri vinek ri can c'a quicukuban na quic'u'x riq'uin re ruvach'ulef, xa juba' chic c'a oc re xquinquitz'et. Pero rix can xquinitz'et-vi, roma can c'o-vi nuc'aslen.†1 Co. 15:20. Y rix can xtic'oje' c'a chuka' ic'aslen quere'. 20 Y chupan c'a ri k'ij ri' tok xtik'alajin jebel chivech chi yin can inc'o-vi c'a riq'uin ri Nata',‡Jn. 10:38; 17:21. rix ixc'o viq'uin yin y yin iviq'uin rix. 21 Ri can c'o ri nuch'abel pa ránima y can yerutakej ronojel ri pixa' ri yenbij, can yirajo-vi.§1 Jn. 2:5; 5:3. Y ri can najovan vichin yin, can xtajovex c'a roma ri Nata', y yin chuka' can xtinvajo' y xtink'alajirisaj-vi' chuvech, xcha' ri Jesús.
22 Jac'ari' tok ri Judas*Lc. 6:16. ri jun tijoxel, pero man ja ta ri Judas Iscariote, xuc'utuj chire ri Jesús: Ajaf, ¿achique c'a roma ri' chi xaxe chikavech roj xtak'alajirisaj-vi-avi'? ¿Y achique c'a roma tok man nak'alajirisaj ta avi' chiquivech ri vinek ri can c'a quicukuban na quic'u'x riq'uin re ruvach'ulef?
23 Y ri Jesús xubij chire: Ri can yirajo-vi, can nuben ri nubij ri nuch'abel chire. Ri jun c'a ri xtibanon queri', can xtajovex-vi roma ri Nata' chuka'. C'ari' ri Nata' y yin can xkojpe riq'uin y xtikaben c'a kachoch ri pa ránima. 24 Jac'a ri man najovan ta vichin, man nuben ta ri nubij ri nuch'abel chire. Y ri ch'abel ri ivac'axan viq'uin yin, man c'a vichin ta yin. Can jac'a ri Nata' ri takayon-pe vichin, ja rija' ri yoyon-pe re ch'abel re' chuve.†Jn. 7:16.
25 Y ronojel c'a re ch'abel re', can e nuk'alajirisan-vi-pe chivech. 26 Y tok yin man chic c'a inc'o ta iviq'uin, ri Nata' xtutek-pe ri Lok'olej Espíritu‡Lc. 24:49; 1 Jn. 2:27. richin yixruto'. Y ja rija' ri xtic'oje' iviq'uin pa nuq'uexel. Y can jac'a chuka' rija' xquixtijon y xtunataj ronojel ri ch'abel ri e nubin can yin chive.
27 Ri uxlanen§Fil. 4:7. ri c'o viq'uin yin, can jac'ari' ri ninya' can chive. Ri uxlanen c'a ri ninya' can yin ri pa tak ivánima rix ri iniman chic, man achi'el ta c'a oc ri uxlanen ri niquisuj ri vinek ri xa c'a quicukuban na quic'u'x riq'uin re ruvach'ulef. Can man c'a tisach ic'u'x, ni man chuka' tixibij-ivi'. 28 Xa can ivac'axan viq'uin chi nubin: Yin can xquibe-vi, pero yipe chic c'a iviq'uin. Y vi rix yalan ta yinivajo', niquicot ta ri ivánima, roma yin can riq'uin c'a ri Nata' yitzolin-vi-el.*Jn. 14:12. Rija' can más vi c'a ruk'ij que chinuvech yin. 29 Re' ninya' yan can rutzijol chive, richin queri' tok xtapon ruk'ijul, man jun c'a achique ta xtich'ob, xa can xtinimaj-vi ri nubin can chive.
30 Y re vacami xa man q'uiy ta chic c'a ch'abel re xtinbij can chive, roma ri tiempo xa man q'uiy ta chic. Ri itzel-vinek ri chapayon re ruvach'ulef†Jn. 12:31. xa nuk'alajirisaj yan pe ri'. Pero stape' can ja rija' ri chapayon re ruvach'ulef, man jun ruk'a' chuve yin.‡He. 4:15. 31 Ri ninben, can jac'a ri Nata' ri xitakon-pe chubanic,§Fil. 2:8; He. 5:8. richin chi ri vinek ri c'a quicukuban na quic'u'x riq'uin re ruvach'ulef, tiquetamaj chi yin ninvajo' ri Nata'. Kojyacatej c'a el y kojel-el vave', xcha'.

- SAN JUAN
- <
- 14
- >

*14:2 2 Co. 5:1; Ap. 3:12.

†14:3 Hch. 1:11.

‡14:3 1 Ts. 4:17.

§14:5 Jn. 13:36.

*14:6 He. 9:8.

†14:6 Jn. 1:17; 8:32.

‡14:6 Jn. 1:4; 6:35.

§14:6 Ro. 5:2.

*14:7 Jn. 8:19.

†14:9 Col. 1:15, 16; He. 1:3.

‡14:10 Jn. 10:38; 17:21.

§14:11 Jn. 5:36.

*14:13 1 Jn. 3:22.

†14:15 1 Jn. 5:3.

‡14:16 Ro. 8:15.

§14:17 1 Jn. 2:27.

*14:18 Mt. 28:20.

†14:19 1 Co. 15:20.

‡14:20 Jn. 10:38; 17:21.

§14:21 1 Jn. 2:5; 5:3.

*14:22 Lc. 6:16.

†14:24 Jn. 7:16.

‡14:26 Lc. 24:49; 1 Jn. 2:27.

§14:27 Fil. 4:7.

*14:28 Jn. 14:12.

†14:30 Jn. 12:31.

‡14:30 He. 4:15.

§14:31 Fil. 2:8; He. 5:8.

© 2012 WBT