- APOCALIPSIS
- <
- 13
- >

13
Ca'i' itzel tak chicop
1 Y yin Juan ninna' c'a chi xipa'e' ri pa sanayi' chuchi' ri nimalej ya' ri nibix mar chire, y xintz'et c'a chi chupan ri ya' xbe'el-pe jun itzel chicop. Y re chicop re' c'o vuku' rujolon (ruvi') y lajuj ruc'a'. Y pa quivi' ri lajuj ruc'a' ri chicop ri', c'o c'a jujun corona. Y pa quivi' jujun jolomaj (vi'aj) e tz'ibatel c'a jujun bi'aj. Y riq'uin c'a re bi'aj re' nuyok' rubi' ri Dios.*Dn. 7:2, 7. 2 Re chicop re xintz'et, achi'el c'a nitzu'un jun tigre.†Dn. 7:6. Xa jac'a ri raken e achi'el raken ri chicop ri nibix oso chire. Y ri pa ruchi', achi'el pa ruchi' coj. Xpe c'a ri itzel quek rij dragón‡Ap. 12:9. xuya' c'a ruchuk'a' y ruk'atbel-tzij y xuya' chuka' k'ij chire ri chicop ri' chi ja ri nubij rija' ri c'o chi niquiben ri vinek. 3 Y jun c'a chique ri vuku' rujolon (ruvi') ri chicop ri' xuc'ulvachij c'a jun socotajic ri can ruc'amon chic pe rucamic. Pero xa man xquen ta (xcom ta), xa xc'achoj. Y romari' ri vinek ri ec'o chuvech ri ruvach'ulef, xcojkaj.§2 Ts. 2:3. 4 Y ri vinek ri' can xquiya' c'a chuka' ruk'ij ri itzel quek rij dragón, roma jari' ri xyo'on uchuk'a' pa ruk'a' ri chicop. Ri vinek ri', ri can e tzekelbey c'a richin ri chicop, tok niquiya' ruk'ij niquibila' c'a: ¿C'o cami c'a jun ri junan*Ap. 18:18. ta riq'uin re chicop re'? ¿Y c'o ta cami c'a jun ri xtich'acon ta chirij? yecha'.
5 Ri chicop ri' xuc'ul c'a chuka' uchuk'a' richin chi tunimirisaj-ri' riq'uin ri ruch'abel, richin chi itzel tich'on chirij ri Dios,†Dn. 7:23-25; 11:36. y richin chuka' chi cavinek-ca'i' ic'‡Ap. 11:2. ri ja ri nubij rija' ri c'o chi niquiben ri vinek. 6 Y can que vi c'a ri' xuben ri chicop ri'. Itzel xch'on chirij ri Dios. Xuyok' rubi' ri Dios. Itzel chuka' xch'on chirij ri rachoch ri Dios y chiquij ri ec'o chila' chicaj. 7 Chuka' ri chicop ri' yo'on c'a k'ij chire chupan ri tiempo ri' richin chi xyacatej y xeruchop c'a chi oyoval ri lok'olej tak ralc'ual ri Dios, richin yeruch'ec.§Dn. 7:21. Yo'on c'a chuka' k'ij chire richin chi can xe ri nubij rija' ri c'o chi niquiben ri vinek; vinek ri xa man junan ta yetzu'un, man junan ta quitinamit, man junan ta quich'abel y man junan ta quiruvach'ulef. 8 Can conojel vi c'a ri ec'o chuvech ri ruvach'ulef, xquiya' ruk'ij ri chicop ri'. Pero ri vinek ri xebanon queri', ja ri man e colotajinek ta, ni man tz'ibatel ta ri quibi' chupan ri vuj ri richin c'aslen,*Dn. 12:1; Fil. 4:3; Ap. 21:27. ri ruvuj ri Jesucristo ri achi'el Alaj Carne'l,†Jn. 1:29, 36; 1 P. 1:19; Ap. 5:6-13. ri xcamisex roma can queri' ri ruch'obon-pe ri Dios pa ruvi', tok can c'a man jani c'o ta re ruvach'ulef.‡Ef. 1:4.
9 Ri c'o quixiquin richin nicac'axaj,§Ap. 2:7. ticac'axaj c'a ri nibix chique: 10 Ri vinek ri yebanon chique ri ch'aka' chic richin ye'oc preso, can que c'a chuka' ri' xtiquic'ulvachij rije'. Y ri yecamisan chi machet, can chi machet c'a chuka' xquecamisex-vi.*Gn. 9:6; Is. 33:1; Mt. 26:52. Roma c'a ri' ri lok'olej tak ralc'ual ri Dios, xaxe c'a quecoch'on y ticuker más quic'u'x.†Ap. 14:12.
11 Y yin Juan xintz'et c'a chi c'o chic c'a jun itzel chicop‡Ap. 16:13. ri xbec'ulun-pe ri pan ulef. Y re jun chic chicop re' c'o ca'i' ruc'a' achi'el richin jun nima-alaj carne'l. Jac'a ri ruch'abel can achi'el ri ruch'abel ri dragón. 12 Y re jun chic chicop re', riq'uin c'a ri ruchuk'a' ri nabey chicop tok yerubanala' ri rusamaj. Can man ruyon ta c'a tok yerubanala', xa can chuvech c'a ri nabey chicop. Can nuben c'a chique ri vinek ri ec'o chuvech ri ruvach'ulef chi niquiya' ruk'ij ri nabey chicop,§Ap. 13:2, 3, 14. ri xc'achoj ri rusocotajic ri can ruc'amon chic pe rucamic. 13 Ri ruca'n chicop q'uiy c'a milagros man jun bey e tz'eton ta ri yerubanala'.*Mt. 24:24; 2 Ts. 2:9; Ap. 16:14. Can nuben c'a chi nika-pe k'ak' ri chicaj richin nika' pa ruvi' ri ruvach'ulef. Y can chiquivech c'a ri vinek nubanala' queri'. 14 Y roma ri can yo'on k'ij chire ri ruca'n chicop chi chuvech apo ri nabey chicop yerubanala' ri man jun bey e tz'eton ta,†Ap. 19:20. ri vinek ri ec'o chuvech ri ruvach'ulef can xek'olotej na vi pa ruk'a'. Y xuben c'a chique ri vinek chi tiquibana' jun ruvachibel ri nabey chicop ri xc'achoj chire ri rusocotajic ri xban riq'uin jun machet. 15 Y ri ruca'n chicop xjach c'a uchuk'a' pa ruk'a' richin tuya' ruc'aslen ri ruvachibel ri nabey chicop, richin chi ri vachibel ri' tich'on y tutaka' quicamisaxic ri man yeyo'on ta ruk'ij.‡Ap. 20:4. 16 Xuben c'a chuka' chi tiyalox quetal§Ap. 15:2; 16:2. ri vinek pa tak cajquik'a' o ri nic'aj-quivech. Chi cocoj chi nima'k; chi vinek beyoma', chi vinek ri man jun c'o quiq'uin; chi lok'on y chi man lok'on vinek ta. 17 Y man jun c'a chique ri vinek ri nitiquir ta nuben jun ti rulok'oj o jun ti ruc'ayij, vi xa manek retal ri pa ruk'a' o ri nic'aj-ruvech.*Ap. 14:11; 15:2. Y ri quetal ri' can jac'a ri rubi' ri nabey chicop; vi jac'a ri rubi' tz'iban riq'uin letras o ja ri banon riq'uin números. 18 Y ri ru-número ri nabey chicop ja ri seiscientos sesenta y seis; y re' jun número richin vinek. Can q'uiy c'a etamabel nrajo' richin netamex achique nic'ulun chi tzij. Romari' ri vinek ri c'o etamabel riq'uin,†Sal. 107:43. can trucusaj c'a richin chi nuch'ob rij ri ru-número ri nabey chicop richin nretamaj achique ri rubi'.

- APOCALIPSIS
- <
- 13
- >

*13:1 Dn. 7:2, 7.

†13:2 Dn. 7:6.

‡13:2 Ap. 12:9.

§13:3 2 Ts. 2:3.

*13:4 Ap. 18:18.

†13:5 Dn. 7:23-25; 11:36.

‡13:5 Ap. 11:2.

§13:7 Dn. 7:21.

*13:8 Dn. 12:1; Fil. 4:3; Ap. 21:27.

†13:8 Jn. 1:29, 36; 1 P. 1:19; Ap. 5:6-13.

‡13:8 Ef. 1:4.

§13:9 Ap. 2:7.

*13:10 Gn. 9:6; Is. 33:1; Mt. 26:52.

†13:10 Ap. 14:12.

‡13:11 Ap. 16:13.

§13:12 Ap. 13:2, 3, 14.

*13:13 Mt. 24:24; 2 Ts. 2:9; Ap. 16:14.

†13:14 Ap. 19:20.

‡13:15 Ap. 20:4.

§13:16 Ap. 15:2; 16:2.

*13:17 Ap. 14:11; 15:2.

†13:18 Sal. 107:43.

© 2012 WBT