- FILIPENSES
- <
- 3
- >

3
Xaxe roma ri Cristo tok jun vinek man jun rumac nic'ulun chuvech ri Dios
1 Vach'alal, ninbij c'a chuka' el chive chi tiquicot*Fil. 4:4; 1 Ts. 5:16. ri ivánima riq'uin ri Ajaf. Y roma c'a ri nic'atzin tok ninbij chic el jun bey ri achique xa nubin chic chive. 2 Can tichajij c'a ivi' chiquivech ri vinek ri niquiben achi'el niquiben ri itzel tak tz'i';†Is. 56:10, 11. vinek ri niquibij chi e rusamajela' ri Dios y xa ja ri itzel niquiben; niquibij chi richin nicolotej jun vinek nic'atzin chi niban ri circuncisiáon‡Ro. 2:28; Ga. 5:2. chire. 3 Pero roj ketaman chi man nic'atzin ta chi niban ri circuncisiáon chike richin yojcolotej. Man riq'uin ta c'a re que tak re' nikach'ec kacolotajic. Pa ruq'uexel ri' roj riq'uin quicoten nikabij chi xkanimaj yan ri Cristo Jesáus. Y chuka' c'o chic ri Lok'olej Espíritu§Ro. 7:6; Ef. 6:18. pa tak kánima, ri yojruto' chuya'ic ruk'ij ri Dios. Y romari' chuvech ri Dios ja roj ri banon ri kitzij circuncisiáon chike.*Dt. 10:16; Jer. 4:4. 4 Pero vi ta roma ri utz ri kabanalon pa kac'aslen, roma ta ri' yojtiquir nikach'ec kacolotajic, yin yicolotej ta chuka'. Roma ri nuc'aslen yin más utz que chuvech ri quic'aslen ri yebin chi yecolotej roma ri utz quic'aslen. 5 Roma yin jun semana quinalex tok xban ri circuncisiáon chuve. Yin, jun chuka' israelita ri riy-rumam can ri Benjamín. Ri nte-nata' e hebreos. Xinoc jun fariseo;†Hch. 23:6. y xaxe ri noc fariseo ri más nutej ruk'ij nuben ri nubij ri ley richin ri Moisáes. 6 Can riq'uin c'a ronojel vánima xintzekelbej ri niquinimaj ri nuvinak israelitas, roma can riq'uin ronojel vetzelal xinben chique ri quiniman ri Jesucristo chi xquitej pokon,‡Hch. 8:3; Ga. 1:13. roma xinch'ob chi queri' nrajo' ri Dios chi ninben. Xinch'ob chi can choj vi ri nuc'aslen, roma can xintej-vi nuk'ij ninben ri nubij ri ley richin ri Moisáes. 7 Ronojel ri' yalan c'a e utz chinuvech yin. Pero xapon c'a ri k'ij tok xk'ax chinuvech chi man nuq'uen ta pe colotajic chuve y romari' xinya' can, richin xinnimaj ri Cristo. 8 Ronojel ri xincukuba' nuc'u'x riq'uin, xinya' can. Man jun chic c'a quejkalen chinuvech yin. Queri' xinben roma xinvetamaj ruvech ri Vajaf Cristo Jesáus.§Jn. 17:3. Roma ri Cristo xinya' can ronojel. Xentorij can, achi'el niban chire ri k'ayis. Queri' xinben roma ninvajo' chi ri Cristo can noc-vi vichin. 9 Queri' xinben roma can ninvajo' chi jun ninben riq'uin rija'. Ninvajo' chi man jun ta numac*Ro. 1:17; 10:3; Ga. 2:16. yic'ulun chuvech ri Dios. Ri ley richin ri Moisáes man nincukuba' ta chic nuc'u'x riq'uin. Vetaman chi man yitiquir ta ninben ronojel ri nubij chupan ri ley ri'. Vacami xinnimaj c'a ri Cristo; y romari' ri Dios xuben chuve chi can man jun numac yic'ulun chuvech rija'. Y queri' nuben chique conojel ri yeniman ri Cristo. 10 Can ninvajo-vi c'a ninvetamaj jebel ruvech ri Cristo y nisamej ta ri ruchuk'a' ri Dios pa nuc'aslen yin; can achi'el ri uchuk'a' tok xuc'asoj ri Cristo chiquicojol ri caminaki'. Ninvajo' nintej pokon roma rubi' ri Dios, can achi'el ri pokon ri xutej ri Cristo.†Mt. 20:23; 1 P. 4:13. Ninvajo' c'a ninc'ut chi yin can achi'el ta can xiquen (xicom) riq'uin ri Cristo chuva ri cruz. Y jac'ari' ninvajo' ninben. 11 Can nintej c'a nuk'ij, roma ninvajo' yic'astej-el‡Lc. 20:35; Hch. 26:7. chiquicojol ri caminaki' y yibec'oje' chila' chicaj riq'uin ri Dios.
Ri Pablo nutej c'a ruk'ij richin chi can nuc'ul ta ri lok'olej sipanic
12 Yin man ninben ta c'a chi can ta vilon chic ronojel ri c'o riq'uin ri Cristo. Ni man ninben ta chuka' chi can ta tz'aket chic ri nuc'aslen. Man que ta ri'. Xa c'ari' c'a nintej nuk'ij§1 Ti. 6:12. richin chi ye'oc vichin ronojel ri ec'o riq'uin ri Cristo Jesáus; jari' ri xrajo' chuve tok yin xinoc richin rija'.*He. 12:23. 13 Vach'alal, can man ninbij ta c'a chi e vichin ta chic ronojel ri ec'o riq'uin ri Cristo, pero yinajin chutijic nuk'ij chiquij.†Fil. 2:12. Xaxe chic ri' ri ninch'ob y man yec'atzin ta chic chuve ri xek'ax yan can. 14 Can nintej-vi nuk'ij chirij ri ec'o-apo chinuvech, roma ninvajo' chi can noc vichin yin ri lok'olej sipanic.‡2 Ti. 4:7, 8; He. 12:1. Y roma c'a ri Cristo Jesáus tok ri Dios xiroyoj yin; roma nrajo' chi yibe chila' chicaj§He. 3:1. y nrajo' chi noc vichin yin ri lok'olej sipanic.
15 Ronojel c'a ri xinbij chive, que ta ri' ri nikach'ob konojel ri can cukul chic kac'u'x*Ga. 5:10. riq'uin ri Dios. Pero ri Dios chuka' xtuk'alajirisaj c'a chikavech tok c'o juba' ri man ja ta ri nikach'ob.†1 Co. 2:6; 14:20. 16 Pero xabacuchi ta c'a oj apovinek-vi riq'uin ri kach'obonic, ri ruc'amon chi nikaben ja ta ri nrajo' ri Dios. Can junan ta c'a ri bey ri nikachop-el konojel.
17 Vach'alal, tibana'‡Sal. 37:37. c'a ri achi'el nitzu' viq'uin yin; y tibana' ri nitzu' quiq'uin ri ch'aka' chic, ri can niquiben chuka' ri achi'el ninben yin y ri e vachibil. 18 Roma e q'uiy ri ye'etzelan§Fil. 1:15, 16. richin ri Cristo y man niquinimaj ta chi xaxe riq'uin ri rucamic chuva ri cruz yojcolotej. Jac'ari' ri e nunatan-el chive q'uiy bey; y vacami can riq'uin chuka' ok'ej yennataj-el chive. 19 Y pa ruq'uisibel, rije' pa k'ak'*2 Co. 11:15. c'a xquebeka-vi. Xaxe ri nitij niquich'ob. Yalan itzel ri quic'aslen quic'uan y man yeq'uix ta. Chiquivech rije' yalan utz ri niquiben. Can benek†Ro. 8:5. c'a ri cánima chirij ri cosa richin re ruvach'ulef. 20 Jac'a roj oj richin chic chi yojbec'oje' chila' chicaj.‡Col. 3:1, 3. Y chila' c'o-vi ri Colonel y Ajaf Jesucristo, y xaxe chic koyoben ri k'ij tok xtipe§1 Co. 1:7; 1 Ts. 1:10; 2 Ti. 4:8; Tit. 2:13. chikac'amic. 21 Ri ch'aculaj c'a ri kac'uan vacami, c'ayef ri nuc'ulvachila', pero rija' xtujel-el*Sal. 17:15; Mt. 17:2; 1 Co. 15:43; Col. 3:4; 1 Jn. 3:2. y xkojoc c'a achi'el rija' ri c'o ruk'ij-ruc'ojlen. Queri' xtuben kiq'uin roma can janíla nim ri uchuk'a'†Mt. 28:18. ri c'o riq'uin; y ja uchuk'a' ri' ri nucusaj richin chi nic'oje' ronojel pa ruk'a'.

- FILIPENSES
- <
- 3
- >

*3:1 Fil. 4:4; 1 Ts. 5:16.

†3:2 Is. 56:10, 11.

‡3:2 Ro. 2:28; Ga. 5:2.

§3:3 Ro. 7:6; Ef. 6:18.

*3:3 Dt. 10:16; Jer. 4:4.

†3:5 Hch. 23:6.

‡3:6 Hch. 8:3; Ga. 1:13.

§3:8 Jn. 17:3.

*3:9 Ro. 1:17; 10:3; Ga. 2:16.

†3:10 Mt. 20:23; 1 P. 4:13.

‡3:11 Lc. 20:35; Hch. 26:7.

§3:12 1 Ti. 6:12.

*3:12 He. 12:23.

†3:13 Fil. 2:12.

‡3:14 2 Ti. 4:7, 8; He. 12:1.

§3:14 He. 3:1.

*3:15 Ga. 5:10.

†3:15 1 Co. 2:6; 14:20.

‡3:17 Sal. 37:37.

§3:18 Fil. 1:15, 16.

*3:19 2 Co. 11:15.

†3:19 Ro. 8:5.

‡3:20 Col. 3:1, 3.

§3:20 1 Co. 1:7; 1 Ts. 1:10; 2 Ti. 4:8; Tit. 2:13.

*3:21 Sal. 17:15; Mt. 17:2; 1 Co. 15:43; Col. 3:4; 1 Jn. 3:2.

†3:21 Mt. 28:18.

© 2012 WBT